Predkladacia správa

Podľa ustanovenia § 8 zákona NR SR č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov, prednostu krajského úradu a okresného úradu vymenúva a odvoláva vláda Slovenskej republiky.                     V súlade s citovaným zákonom je v kompetencii ministra vnútra predkladať vláde Slovenskej republiky návrh na vymenovanie a odvolanie prednostov krajských úradov a okresných úradov.
JUDr. Peter Miššík prednosta Krajského úradu v Nitre, Ľubica Navrátilová prednostka Okresného úradu  Bratislava IV a Ing. Jozef Šimko prednosta Okresného úradu v Stropkove boli vo voľbách do Národnej rady Slovenskej republiky v roku 2002 zvolení za jej poslancov. 
Vzhľadom na osobitnú náročnosť výkonu funkcie poslanca Národnej rady Slovenskej republiky a funkcie prednostu krajského úradu a okresného úradu sa predkladá návrh na ich odvolanie z funkcií prednostov dňom zloženia sľubu za poslanca do Národnej rady Slovenskej republiky. 
Do vymenovania nových prednostov Krajského úradu v Nitre, Okresného úradu  Bratislava IV a Okresného úradu v Stropkove budú úlohy vyplývajúce z funkcie prednostu krajského úradu a okresného úradu vykonávať nimi poverení zamestnanci krajského úradu a okresného úradu.